ไทยป่วย “โควิด” เพิ่ม 14 ราย มาจาก 8 ประเทศ รวมเมียนมา ดันยอดติดเชื้อสะสม 4,053 คน
ไทยป่วย “โควิด” เพิ่ม 14 ราย มาจาก 8 ประเทศ รวมเมียนมา ดันยอดติดเชื้อสะสม 4,053 คน 
ไทยป่วย “โควิด” เพิ่ม 14 ราย มาจาก 8 ประเทศ รวมเมียนมา ดันยอดติดเชื้อสะสม 4,053 คน
4 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (4 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 14 ราย เป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) 13 ราย ประกอบด้วย ยูเครน 1 ราย , เนปาล 1 ราย , เนเธอร์แลนด์ 1 ราย , สาธารณรัฐเชก 1 ราย , นอร์เวย์ 1 ราย , เยอรมนี 2 ราย , สหรัฐอเมริกา 3 ราย และเมียนมา 3 ราย
ส่วนอีก 1 รายเป็นผู้ติดเชื้อในประเทศ เป็นสาวประเภทสอง อายุ 28 ปี ที่เดินทางมาจากเมียนมา มีประวัติคลุกคลีกับสาวพะเยา ที่ติดเชื้อโควิด-19 ที่ลักลอบเข้าเมืองจากประเทศเมียนมา ตามรายงานข่าวก่อนหน้านี้
ทั้งนี้ ทำให้จำนวนผู้ป่วยยืนยันสะสม ล่าสุดอยู่ที่ 4,053 ราย เป็นผู้ป่วยที่ติดเชื้อภายในประเทศ 2,455 ราย ผู้ป่วยที่เดินทางมาจากต่างประเทศ 1,598 ราย อยู่ในสถานกักกันที่รัฐจัดให้ 1,081 ราย มีผู้ป่วยที่รักษาหายเพิ่ม 7 ราย รักษาหายแล้วรวมเป็น 3,839 ราย ยังมีผู้ป่วยรักษาตัวอยู่ในโรงพยาบาล 154 ราย ยอดผู้เสียชีวิตสะสมคงที่ 60 ราย
สำหรับรายละเอียดผู้ป่วยใหม่ทั้ง 14 ราย มีดังนี้
รายที่ 1 เป็นหญิงไทย อายุ 45 ปี มาจากยูเครน เข้าพัก State Quarantine ใน จ.สมุทรปราการ
รายที่ 2 เป็นชายสัญชาติเนปาล อายุ 46 ปี อาชีพพนักงานบริษัท เข้าพัก Alternative State Quarantine ในกรุงเทพฯ
รายที่ 3 เป็นหญิงไทย อายุ 33 ปี มาจากเนเธอร์แลนด์ เข้าพัก State Quarantine ในกรุงเทพฯ
รายที่ 4 เป็นชายสัญชาติเช็ก อายุ 71 ปี เข้าพัก Alternative State Quarantine ใน จ.สมุทรปราการ
รายที่ 5 เป็นหญิงไทย อายุ 36 ปี อาชีพพนักงานนวด มาจากนอร์เวย์ เข้าพัก State Quarantine ใน จ.ชลบุรี
รายที่ 6 และ 7 มาจากเยอรมนี รายแรกเป็นหญิงสัญชาติเยอรมัน อายุ 68 ปี เข้าพัก Alternative State Quarantine ใน จ.สมุทรปราการ อีกรายเป็นหญิงไทย อาชีพ 41 ปี อาชีพแม่บ้าน เข้าพัก State Quarantine ใน จ.ชลบุรี
รายที่ 8, 9 และ 10 มาจากสหรัฐอเมริกา รายแรกเป็นชายสัญชาติอเมริกัน อายุ 31 ปี อาชีพพนักงานบริษัท และรายที่สองเป็นหญิงไทย อายุ 30 ปี อาชีพวิศวกร เข้าพัก Alternative State Quarantine ในกรุงเทพฯ อีกรายเป็นนักศึกษาชายไทย อายุ 32 ปี เข้าพัก State Quarantine ใน จ.ชลบุรี
รายที่ 11, 12 และ 13 เป็นหญิงไทย อายุ 23, 24 และ 25 ปี อาชีพพนักงานสถานบันเทิง มาจากเมียนมาเข้ารับการรักษาในโรงพยาบาลเชียงรายประชานุเคราะห์
รายที่ 14 เป็นชายไทย อายุ 28 ปี อาชีพพนักงานสถานบันเทิง มีประวัติสัมผัสกับผู้ป่วยหญิงไทยที่ จ.พะเยา ซึ่งกลับจาก จ.ท่าขี้เหล็ก ประเทศเมียนมา ก่อนหน้านี้ เข้ารับการรักษาในโรงพยาบาลเชียงรายประชานุเคราะห์